7.

A 7. fejezet a következőképpen módosul: a) a 7.2. pont helyébe a következő szöveg lép: „7.2. Az ÁME alkalmazása a meglévő alrendszerekre A kérelmezők és az engedélyező szervek által a meglévő járművek vagy járműtípusok módosítása esetén alkalmazandó elveket az 1302/2014/EU rendelet mellékletének 7.1.2. pontja, valamint a 321/2013/EU rendelet mellékletének 7.2. pontja határozza meg. 7.2.1. A meglévő járművek vagy járműtípusok módosítása esetén alkalmazandó rendelkezések A kérelmezőnek gondoskodnia kell arról, hogy a módosítással érintett járművek zajszintje a jármű első engedélyezésének idején alkalmazott ÁME által meghatározott határértékeken belül legyen. Ha az első engedélyezés idején még nem volt érvényben ÁME, a kérelmezőnek gondoskodnia kell arról, hogy a módosítással érintett járművek zajszintje vagy ne emelkedjen, vagy a 2006/66/EK vagy a 2002/735/EK határozatban meghatározott határértékeken belül maradjon. Amennyiben értékelést kell végezni, annak a módosítás által érintett alapparaméterekre kell korlátozódnia. Egyszerűsített eljárás alkalmazása esetén az eredeti egység a 6.2.3. pontban foglaltak értelmében referenciaegységként is szolgálhat. Nem igényel a jelen ÁME szerinti megfelelőségértékelést egy teljes egység vagy egy (vagy több), az egység részét képező jármű cseréje (például súlyos károsodást követő csere), amennyiben az egység vagy jármű(vek) azonos(ak) a lecserélt egységgel vagy járműv(ekk)el. 7.2.2. Az ezen ÁME meglévő teherkocsikra történő alkalmazására vonatkozó kiegészítő rendelkezések Az e rendelet 5a. cikkében meghatározott üzemeltetési korlátozás nem vonatkozik a többnyire 40 ‰-nél nagyobb lejtésű vonalakon üzemeltetett, a 120 km/h-nál nagyobb maximális üzemi sebességű, a 22,5 tonnánál nagyobb maximális tengelyterhelésű, valamint a kizárólag infrastrukturális munkálatokra vagy mentési célú vonatok részeként használt teherkocsikra. Ha egy teherkocsit a 7.2.2.1. pontban meghatározott csendesebb féktuskókkal látják el, és nem szerelik fel további zajforrásokkal, további vizsgálat nélkül azt kell feltételezni, hogy a 4.2.3. pontban meghatározott feltételek teljesülnek. 7.2.2.1. Csendesebb féktuskók Csendesebb féktuskók alatt a következő kategóriák valamelyikébe tartozó féktuskók értendők: — a 321/2013/EU rendelet G. függelékében felsorolt féktuskók; — az ezen ÁME F. függelékében meghatározott eljárás szerint értékelt féktuskók. 7.2.2.2. Csendesebb útvonalakon üzemeltetett teherkocsik Az alábbi kategóriák valamelyikébe tartozó teherkocsik üzemeltethetők az alkalmazási területükön belüli csendesebb útvonalakon: — a transzeurópai hagyományos vasúti rendszer »járművek – zaj« alrendszerére vonatkozó átjárhatósági műszaki előírásról szóló 2006/66/EK bizottsági határozat szerinti EK-hitelesítési nyilatkozattal rendelkező teherkocsik; — a transzeurópai hagyományos vasúti rendszer »járművek – zaj« alrendszerére vonatkozó átjárhatósági műszaki előírásról szóló 2011/229/EU bizottsági határozat szerinti EK-hitelesítési nyilatkozattal rendelkező teherkocsik; — az ezen ÁME szerinti EK-hitelesítési nyilatkozattal rendelkező teherkocsik; — a 7.2.2.1. pontban meghatározott csendesebb féktuskókkal felszerelt vagy tárcsafékes üzemi fékkel rendelkező teherkocsik; — az E. függelékben felsorolt műanyag féktuskókkal felszerelt üzemi fékkel rendelkező teherkocsik. E teherkocsik csendesebb útvonalakon történő üzemeltetése az e függelékben leírt feltételeknek megfelelően korlátozandó.”; b) a 7.3.2.1. pont helyébe a következő szöveg lép: „7.3.2.1. Különleges esetek a) Észtország, Finnország, Lengyelország, Lettország, Litvánia és Szlovákia különleges esete (»P«) A harmadik országokkal közösen használt olyan egységek esetében, amelyek nyomtávja eltér az Unión belüli fő vasúthálózat nyomtávjától, nemzeti műszaki szabályok is alkalmazhatók az ezen ÁME-ben rögzített követelmények helyett. b) Finnország különleges esete (»T«) Amíg nem születik a szélsőséges téli időjárási viszonyokra tekintettel alkalmas műszaki megoldás – de legkésőbb 2032. december 31-ig – a 2011/229/EU határozat továbbra is alkalmazható a kizárólag Finnország területén üzemeltetni kívánt teherkocsikra. Ez azonban nem lehet akadálya annak, hogy más tagállamokból származó teherkocsik üzemeljenek a finn hálózaton.”; c) a 7.3.2.2. a) pont második albekezdését el kell hagyni; d) a 7.3.2.4. pont helyébe a következő szöveg lép: „7.3.2.4. Az elhaladási zaj határértékei (4.2.3. pont) a) A Csatorna-alagút különleges esete (»P«) A Csatorna-alagút esetében az elhaladási zaj határértékei nem vonatkoznak a nehéz tehergépjárművek Coquelles (Franciaország) és Folkestone (Egyesült Királyság) közötti szállítására használt teherkocsikra. b) Svédország különleges esete (»T«) Azon villamos mozdonyok esetében, amelyek vontatási teljesítménye meghaladja a 6 000 kW-t, legnagyobb tengelyterhelése pedig 25 t-t, az LpAeq,Tp (80 km/h) elhaladási zajra a 4. táblázatban meghatározott határértékek 85 dB-ig megemelhetők.”; e) a szöveg a következő 7.4. ponttal egészül ki: „7.4. Különös végrehajtási szabályok 7.4.1. Az ezen ÁME meglévő teherkocsikra történő alkalmazására vonatkozó különös végrehajtási szabályok (7.2.2. pont) a) Az ezen ÁME-nek a Csatorna-alagútban üzemeltetett meglévő teherkocsikra történő alkalmazására vonatkozó különös végrehajtási szabályok (»P«) Az éjszaka üzemeltetett tehervonatok napi száma éves átlagának kiszámítása során nem kell figyelembe venni a kizárólag a Coquelles (Franciaország) és Folkestone (Egyesült Királyság) közötti vonalon üzemeltetett, nehéz tehergépjárművek szállítására szolgáló teherkocsikból álló tehervonatokat. b) Az ezen ÁME-nek a Finnország és Svédország területén üzemeltetett meglévő teherkocsikra történő alkalmazására vonatkozó különös végrehajtási szabályok (»T«) A csendesebb útvonalak fogalma a műanyag féktuskók szélsőséges téli időjárási viszonyok melletti használatával összefüggő bizonytalanságok miatt 2032. december 31-ig nem alkalmazandó a finnországi és a svédországi hálózatra. Ez azonban nem lehet akadálya annak, hogy más tagállamokból származó teherkocsik üzemeljenek a finnországi és a svédországi hálózaton. 7.4.2. A csendesebb útvonalakon üzemeltetett teherkocsikra vonatkozó különös végrehajtási szabályok (7.2.2.2. pont) a) A Belgium csendesebb útvonalain üzemeltetett teherkocsikra vonatkozó különös végrehajtási szabályok (»T«) A 7.2.2.2. pontban felsorolt teherkocsikon kívül a következő meglévő teherkocsik üzemeltethetők a Belgium területén található csendesebb útvonalakon: — az abroncsos kerekekkel rendelkező teherkocsik 2026. december 31-ig; — azok a teherkocsik, amelyeket inflexiós szeleppel kell felszerelni ahhoz, hogy az öntöttvas féktuskó műanyag féktuskóra legyen lecserélhető, 2026. december 31-ig; — azok az öntöttvas féktuskókkal felszerelt teherkocsik, amelyek kerekeit az EN 13979-1:2003+A2:2011 szabványban meghatározott követelményeknek megfelelő kerekekre kell lecserélni ahhoz, hogy utólag műanyag féktuskókkal legyenek felszerelhetők, 2026. december 31-ig. b) A Csatorna-alagút csendesebb útvonalain üzemeltetett teherkocsikra vonatkozó különös végrehajtási szabályok (»P«) A 7.2.2.2. pontban felsorolt teherkocsikon kívül a következő meglévő teherkocsik üzemeltethetők a Csatorna-alagútra vonatkozó koncessziós szerződés hatálya alá tartozó csendesebb útvonalakon: nehéz tehergépjárművek Coquelles (Franciaország) és Folkestone (Egyesült Királyság) közötti szállítására szolgáló teherkocsik. c) A Cseh Köztársaság csendesebb útvonalain üzemeltetett teherkocsikra vonatkozó különös végrehajtási szabályok (»T«) A 7.2.2.2. pontban felsorolt teherkocsikon kívül a következő meglévő teherkocsik üzemeltethetők a Cseh Köztársaság területén található csendesebb útvonalakon: — az abroncsos kerekekkel rendelkező teherkocsik 2026. december 31-ig; — az 59V típusú csapágyakkal rendelkező teherkocsik 2034. december 31-ig; — azok a teherkocsik, amelyeket inflexiós szeleppel kell felszerelni ahhoz, hogy az öntöttvas féktuskó műanyag féktuskóra legyen lecserélhető, 2034. december 31-ig; — az 1Bg vagy 1Bgu fékkonfigurációval rendelkező, öntöttvas féktuskókkal felszerelt teherkocsik 2036. december 31-ig; — azok az öntöttvas féktuskókkal felszerelt teherkocsik, amelyek kerekeit az EN 13979-1:2003+A2:2011 szabványban meghatározott követelményeknek megfelelő kerekekre kell lecserélni ahhoz, hogy utólag műanyag féktuskókkal legyenek felszerelhetők, 2029. december 31-ig. Ezen túlmenően nem kötelező a műanyag féktuskók csendesebb útvonalakon történő használata azon meglévő teherkocsik esetében, amelyek nem tartoznak a fenti öt pont szerinti kategóriákba, és amelyek esetében 2030. december 31-ig nem oldható meg az öntöttvas féktuskók egy az egyben történő lecserélése. d) A Franciaország csendesebb útvonalain üzemeltetett teherkocsikra vonatkozó különös végrehajtási szabályok (»T«) A 7.2.2.2. pontban felsorolt teherkocsikon kívül a következő meglévő teherkocsik üzemeltethetők a Franciaország területén található csendesebb útvonalakon: — az 1Bg vagy 1Bgu fékkonfigurációval rendelkező, öntöttvas féktuskókkal felszerelt teherkocsik 2030. december 31-ig; — a kis méretű (920 mm-nél kisebb átmérőjű) kerekekkel felszerelt teherkocsik 2030. december 31-ig. e) Az Olaszország csendesebb útvonalain üzemeltetett teherkocsikra vonatkozó különös végrehajtási szabályok (»T«) A 7.2.2.2. pontban felsorolt teherkocsikon kívül a következő meglévő teherkocsik üzemeltethetők az Olaszország területén található csendesebb útvonalakon: — az abroncsos kerekekkel rendelkező teherkocsik 2026. december 31-ig; — azok a teherkocsik, amelyeket inflexiós szeleppel kell felszerelni ahhoz, hogy az öntöttvas féktuskó műanyag féktuskóra legyen lecserélhető, 2026. december 31-ig; — azok az öntöttvas féktuskókkal felszerelt teherkocsik, amelyek kerekeit az EN 13979-1:2003+A2:2011 szabványban meghatározott követelményeknek megfelelő kerekekre kell lecserélni ahhoz, hogy utólag műanyag féktuskókkal legyenek felszerelhetők, 2026. december 31-ig. Ezen túlmenően nem kötelező a műanyag féktuskók csendesebb útvonalakon történő használata azon meglévő teherkocsik esetében, amelyek nem tartoznak a fenti három pont szerinti kategóriákba, és amelyek esetében 2030. december 31-ig nem oldható meg az öntöttvas féktuskók egy az egyben történő lecserélése. f) A Lengyelország csendesebb útvonalain üzemeltetett teherkocsikra vonatkozó különös végrehajtási szabályok (»T«) A 7.2.2.2. pontban felsorolt teherkocsikon kívül a következő meglévő teherkocsik üzemeltethetők 2036. december 31-ig a Lengyelország területén található csendesebb útvonalakon: — abroncsos kerekekkel rendelkező teherkocsik; — 1Bg vagy 1Bgu fékkonfigurációval rendelkező, öntöttvas féktuskókkal felszerelt teherkocsik; — »S« típusú forgalomra tervezett, öntöttvas féktuskókkal felszerelt »SS« típusú fékkel rendelkező teherkocsik; — öntöttvas féktuskókkal felszerelt, »SS« típusú forgalomra tervezett teherkocsik, amelyek »LL« típusú féktuskókkal való utólagos felszerelése az EN 13979-1:2003+A2:2011 szabványnak megfelelő kerekekkel, valamint inflexiós szeleppel történő felszerelést tenne szükségessé. g) A Szlovákia csendesebb útvonalain üzemeltetett teherkocsikra vonatkozó különös végrehajtási szabályok (»T«) A 7.2.2.2. pontban felsorolt teherkocsikon kívül a következő meglévő teherkocsik üzemeltethetők a Szlovákia területén található csendesebb útvonalakon: — az abroncsos kerekekkel rendelkező teherkocsik 2026. december 31-ig; — a 26-2.8 típusú forgóvázzal rendelkező, P10 típusú öntöttvas féktuskóval felszerelt teherkocsik 2036. december 31-ig; — azok a teherkocsik, amelyeket inflexiós szeleppel kell felszerelni ahhoz, hogy az öntöttvas féktuskó műanyag féktuskóra legyen lecserélhető, 2036. december 31-ig. (»P«) Olyan, 2TS típusú forgóvázzal rendelkező teherkocsik, amelyeket Szlovákia és harmadik országok között közlekedtetnek a határállomáson történő forgóvázcserével. h) A Nagy-Britannia (Egyesült Királyság) csendesebb útvonalain üzemeltetett teherkocsikra vonatkozó különös végrehajtási szabályok (»P«) Azon, kizárólag a nagy-britanniai hálózaton üzemeltetett egységek, amelyek meglévő teherkocsijai a GMGN 2688-ban közzétett műanyag féktuskókkal rendelkeznek, üzemeltethetők a csendesebb útvonalakon. (»T«) A nagy-britanniai hálózaton a következő, öntöttvas féktuskókkal felszerelt meglévő teherkocsik üzemeltethetők a csendesebb útvonalakon: — olyan, nem a Nemzetközi Vasútegylet (UIC) által jóváhagyott típusú fékrendszerrel rendelkező teherkocsik, amelyekhez nem áll rendelkezésre utólag felszerelhető, kompatibilis csendes féktuskó, 2030. december 31-ig; — olyan teherkocsik, amelyek tervezett féktávolsága »G« fékezési üzemmódban (áruszállítás esetén) 60 mérföld/óra, »P« fékezési üzemmódban (személyszállítás esetén) pedig 75 mérföld/óra sebességről számítva 810 m vagy annál kisebb, feltéve, hogy a teherkocsikat olyan vonatok részeként használják, amelyekben a többi teherkocsi fékútja megfelel a vonatkozó egyesült királysági nemzeti műszaki szabályoknak, 2030. december 31-ig; — a kizárólag nukleáris termékek szállítására használt teherkocsik 2050. december 31-ig.”